Mense wat teëls lê, kry nie genoeg erkenning nie. Ek kom tot daardie besef met die eerste teël wat ek op die tortvloer vasdruk en die gom tussen die teëltjies opbruis soos lawa uit klein vulkaantjies. Dis seker dan te veel gom, sê ek sarkasties vir myself en probeer onthou wat die man in sy Amerikaanse aksent op daardie YouTubevoorlegging probeer beduie het. Ek tel die teël weer van die stortvloer af op, maar dit het lank genoeg in die gom bly lê om die net aan die agterkant, wat elke individuele teëltjie aan die blad heg, op te los. Daar sit ek met 36 klein teëltjies in